एक दिन जगत काम पर नहीं आया ....थोड़ी देर तक इन्‍तजार हुआ फिर एक मेकेनिक को उसके घर भेजा गया पता चला उसे तेज बुखार है। जगत के बिना आज कुछ अधूरा सा लगा रहा था सभी को लेकिन काम तो करना ही था । शाम को बडे मिस्‍त्री भी उसके घर गये देखा जगत को इतना तेज बुखार था कि वह बोल भी नहीं पा रहा था न पहचान ही पा रहा था । उन्‍होने उसे डा0 को दिखाने के लिये कहा लेकिन उस समय तक दुकानें बन्‍द हो गयी थी, लिहाजा यह कह कर बडे मिस्‍त्री चले गये कल सुबह मैं इसे बडे डा0 को दिखाकर काम पर जाऊंगा ।